อรรถสิทธิ์ เวชชาชีวะ

ศาสตราจารย์เกียรติคุณ นายแพทย์ อรรถสิทธิ์  เวชชาชีวะ (3 พฤศจิกายน พ.ศ. 2478 – 18 มกราคม พ.ศ. 2566) เป็นนายแพทย์ชาวไทย อดีตรัฐมนตรีช่วยว่าการกระทรวงสาธารณสุข รัฐบาลอานันท์ ปันยารชุน อดีตอธิการบดีมหาวิทยาลัยมหิดล และอดีตนายกราชบัณฑิตยสถาน เป็นนายแพทย์ผู้เชี่ยวชาญระบบประสาทและระบบสมอง

ระหว่างเป็นคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล อรรถสิทธิ์ เป็นผู้ริเริ่มโครงการศูนย์วินิจฉัยก้าวหน้าและรังสีร่วมรักษา (AIMC) เป็นโครงการนำร่องของการบริหารงานภายใต้การกำกับดูแลของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดศูนย์การแพทย์สิริกิติ์ มีระบบบริหารจัดการแบบพิเศษ โดยมูลนิธิรามาธิบดี เพื่อให้มีการใช้ทรัพยากรอย่างมีประสิทธิภาพสูงสุด

 ประวัติ 
อรรถสิทธิ์ เกิดเมื่อวันที่ 3 พฤศจิกายน พ.ศ. 2478 เป็นบุตรคนที่ 7 ในจำนวน 10 คน ของนายโฆสิต (น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข) และนางสุเพี้ยน เวชชาชีวะ มีพี่ชายคือนิสสัย เวชชาชีวะ อดีตเอกอัครราชทูตหลายประเทศและบิดาสุรนันทน์ เวชชาชีวะ และพี่ชายวิทยา เวชชาชีวะ อดีตปลัดกระทรวงการต่างประเทศ และอดีตเอกอัครราชทูตไทยประจำสหรัฐอเมริกา

อรรถสิทธิ์ สมรสกับ ศาสตราจารย์แพทย์หญิงสดใส เวชชาชีวะ มีบุตร-ธิดา 3 คน ได้แก่ 
 ศาสตราจารย์แพทย์หญิง อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย 
 งามพรรณ เวชชาชีวะ นักเขียนรางวัลซีไรต์ ประจำปี พ.ศ. 2549
 อภิสิทธิ์ เวชชาชีวะ อดีตกรรมการ และรองประธานกรรมการ บริษัท สหพัฒนพิบูล จำกัด (มหาชน) หัวหน้าพรรคประชาธิปัตย์ และนายกรัฐมนตรี คนที่ 27

 ประวัติการศึกษา 
 มัธยมศึกษาจากโรงเรียนอัสสัมชัญ รหัสประจำตัว อสช 14835
 แพทยศาสตรบัณฑิตโรงเรียนแพทย์กายส์ มหาวิทยาลัยลอนดอน สหราชอาณาจักร พ.ศ. 2502
 ประกาศนียบัตรชั้นสูงในการประกอบวิชาชีพเวชกรรม สาขาอายุรศาสตร์ทั่วไป  M.R.C.P.  จาก Royal Colleges of Physicians of the United Kingdom พ.ศ. 2506
 ดุษฎีบัณฑิตกิตติมศักดิ์ สาขาแพทยศาสตร์  จากมหาวิทยาลัยมหิดล
 F.R.C.P. (Fellowship of the Royal College of Physicians) จาก Royal college of Physicians of  London พ.ศ. 2509

 สาขาที่เชี่ยวชาญ 
ชำนาญด้านประสาทวิทยา  โดยแบ่งเป็นสาขาต่างๆ กล่าวคือ  Demyelinating diseases โดยเฉพาะ multiple sclerosis,Myasthenia gravis, Periodic paralysis, Neurosyphilis

 ประวัติการทำงาน 
 คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล (พ.ศ. 2529 – พ.ศ. 2538)
 รัฐมนตรีช่วยว่าการกระทรวงสาธารณสุข (6 มีนาคม พ.ศ. 2534 – 22 มีนาคม พ.ศ. 2535)ราชกิจจานุเบกษา, พระบรมราชโองการ ประกาศ แต่งตั้งรัฐมนตรี (จำนวน ๓๔ ราย) เล่ม 108 ตอนที่ 45 วันที่ 6 มีนาคม 2534
 อธิการบดีมหาวิทยาลัยมหิดล (9 ธันวาคม พ.ศ. 2538 – 8 ธันวาคม พ.ศ. 2542)ราชกิจจานุเบกษา,ประกาศสำนักนายกรัฐมนตรี เรื่อง แต่งตั้งอธิการบดีมหาวิทยาลัยมหิดล หน้า ๒ เล่ม  ๑๑๒ ตอนพิเศษ ๙๖ ง, ๓๐ พฤศจิกายน พ.ศ. ๒๕๓๘
 นายกราชบัณฑิตยสถาน (12 เมษายน พ.ศ. 2546 – 11 เมษายน พ.ศ. 2548)ราชกิจจานุเบกษา,ประกาศสำนักนายกรัฐมนตรี เรื่อง แต่งตั้งนายกราชบัณฑิตยสถานและอุปนายกราชบัณฑิตยสถาน หน้า ๑๑ เล่ม  ๑๒๐ ตอนพิเศษ ๕๘ ง, ๒๒ กรกฎาคม พ.ศ. ๒๕๔๖

 หน้าที่การงานในอดีต 
 ราชบัณฑิต สาขาแพทยศาสตร์ ประจำสำนักวิทยาศาสตร์ ราชบัณฑิตยสถาน
 ประธานกรรมการ โรงพยาบาลบ้านแพ้ว สาขาพร้อมมิตร (องค์การมหาชน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๘ ตอนที่ ๒๐๘ ง ฉบับพิเศษ หน้า ๑, ๒๙ พฤศจิกายน ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๗, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๑ ตอนที่ ๙ ข หน้า ๑, ๔ พฤษภาคม ๒๕๔๗
 สาขาแพทยศาสตร์ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญดุษฎีมาลา เข็มศิลปวิทยา , เล่ม ๑๑๕ ตอนที่ ๑๘ ข หน้า ๖, ๑๓ สิงหาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๔ ตอนที่ ๑๑ ง ฉบับพิเศษ หน้า ๓๖๐, ๒๑ มกราคม ๒๕๓๐

 อ้างอิง 

 แหล่งข้อมูลอื่น 

 เว็บไซต์ส่วนตัว

หมวดหมู่:สกุลเวชชาชีวะ
หมวดหมู่:ชาวไทยเชื้อสายจีน
หมวดหมู่:แพทย์ชาวไทย
หมวดหมู่:นักวิชาการชาวไทย
หมวดหมู่:ข้าราชการพลเรือนชาวไทย
หมวดหมู่:นายกราชบัณฑิตยสภาไทย
หมวดหมู่:ราชบัณฑิต
หมวดหมู่:ศาสตราจารย์เกียรติคุณ
หมวดหมู่:อาจารย์คณะแพทยศาสตร์
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:อธิการบดีมหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากวิทยาลัยอีตัน
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับปริญญากิตติมศักดิ์จากมหาวิทยาลัยมหิดล
หมวดหมู่:บุพการีของนายกรัฐมนตรีไทย